Document ID: 31994D0307

31994D0307
L 133/54
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 16 май 1994 година
за изменение на Решение 91/637/ЕИО относно установяване на образец за съобщение, което следва да се предава чрез компютъризираната мрежа „Анимо“
(94/307/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), последно изменена с Директива 92/118/ЕИО (2), и по-специално член 20 от нея,
като взе предвид Директива 91/628/ЕИО на Съвета от 19 ноември 1991 г. за защита на животните по време на транспорт и за изменение на Директиви 90/425/ЕИО и 91/496/ЕИО (3), изменена с Решение 92/438/ЕИО (4), и по-специално член 6, параграф 3 от нея,
като има предвид, че информацията, която е необходима за спазване на изискванията, отнасящи се до защитата на животните, посочени в Директива 91/628/ЕИО, трябва да бъде включена в компютъризираната мрежа „Анимо“;
като има предвид, че за да бъде предадено чрез мрежата „Анимо“, съобщението следва да бъде добавено за тази цел и използваният софтуер следва съответно да бъде адаптиран;
като има предвид, че адаптирането на прилагането на софтуера ще вземе предвид условията в държавите-членки, така че да се гарантира, че то отговаря на техните функционални изисквания;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Решение 91/637/ЕИО на Комисията (5) се изменя, както следва:
1.
Член 2 се заменя със следния текст:
„Член 2
Комисията актуализира приложния софтуер с оглед включването на информация, свързана със защитата на животните, и тенденциите на развитие на различните компютърни файлове, необходими за прилагане. Комисията предоставя актуализирания софтуер на разположение на държавите-членки не по-късно от 1 март 1995 г.“
2.
Приложението се заменя с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 16 май 1994 година.

Labels: 12
8
20
6